
  (Проект!)

ДОГОВОР ЗА ОБЩЕСТВЕНА ПОРЪЧКА

№..................../....................

Днес, ................................ г., в гр./с. Силистра на основание чл.14, ал.4, т.2 от ЗОП между:

„Водоснабдяване и Канализация” ООД с адрес: гр.Силистра, ул.”Баба Тонка” 19,

ЕИК: 828050351, представлявано от инж.Васил Ников Боранов – Управител на дружеството наричано по-долу "ВЪЗЛОЖИТЕЛ", от една страна,

и

........................................................................... със седалище ......................................................................

(наименование на изпълнителя)

и адрес: ........................................................................................, ЕГН/ЕИК/БУЛСТАТ:............................, идентификационен номер по ДДС (ако има регистрация)........................................................................, 

представлявано от ..........................................................................................................................................

(законен представител - име и длъжност)

или ..................................................................................................................................................................,

(ако има упълномощено лице - име, длъжност, акт на който се основава представителната му власт)

определен за изпълнител на обществена поръчка обявена с публична покана №…………..………...,

 (уникален код на публичната покана в Портала за ОП)

наричано по-долу за краткост "ИЗПЪЛНИТЕЛ", от друга страна, на основание чл.101 е от Закона за обществените поръчки /ЗОП/, се сключи настоящият договор за възлагане на обществена поръчка, наричан по-долу за краткост "Договор", 

І. С ПРЕДМЕТ.

1. 1.ВЪЗЛОЖИТЕЛЯТ възлага, а ИЗПЪЛНИТЕЛЯ приема да…………………………………………. …………………………………………………………………………………………………………………………………………………………………………..(попълва се в зависимост от обособената позиция за която се сключва договора).
ІІ. ЦЕНА. НАЧИН НА ПЛАЩАНЕ.

   2.1.Цените за …………………………………………………………………………………, са съгласно Ценовата оферта на участника;

2.2.Превозът на агрегатите от и до базата на Възложителя в гр.Силистра, преди и след ремонта са за сметка на Изпълнителя (текстът е приложим ако договорът се сключва за ОП1 и ОП2).

2.3. Закупуването на лагерите и транспортните разходи са за сметка на Възложителя (текстът е приложим ако договорът се сключва за ОП3).

2.4. Дължимата от ВЪЗЛОЖИТЕЛЯ сума се заплаща по банков път в срок до 30 (тридесет) дни, считано от датата на получаване на документите по т.2.3. от ВЪЗЛОЖИТЕЛЯ.

 В съответствие с разпоредбите на чл.303а, ал.2 от Търговския закон, когато Възложителят не е в състояние да спази този срок, той може да бъде удължен, но не повече от 60 (шестдесет) календарни дни, считано от датата на фактуриране.

2.5. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC:


IBAN:

БАНКА: 


2.6 ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т. 2.4 в срок от 3 дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

2.7 Договорената цена е окончателна и не подлежи на актуализация за срока на настоящия договор.

2.8. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, приети по реда на глава VI „Предаване и приемане на изпълнението от настоящия договор”.

ІІІ. СРОК И МЯСТО НА ИЗПЪЛНЕНИЕ

3.1. Настоящият договор влиза в сила от датата на подписването му и се сключва за срок от 24 /двадесет и четири/ месеца или до достигане на  общия праг от  66 000 лева без ДДС.

3.2. Мястото на изпълнение на поръчката - сервизните бази на изпълнителя.

IV. ПРАВА И ЗАДЪЛЖЕНИЯ НА СТРАНИТЕ. 

  4. ВЪЗЛОЖИТЕЛЯТ има право:

4.1. Да изисква от ИЗПЪЛНИТЕЛЯ да изпълнява в срок и без отклонения съответните дейности съгласно техническата спецификация на обществената поръчка.

4.2. Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.

4.3. Да прави рекламации при установяване на некачествена работа, която не е съответствие с техническата спецификация и техническото предложение на ИЗПЪЛНИТЕЛЯ.

4.4. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители, ако има такива.

4.5. ВЪЗЛОЖИТЕЛЯТ няма право да прехвърля правата си по този договор.

5. ВЪЗЛОЖИТЕЛЯТ е длъжен:

5.1. Да заплати на ИЗПЪЛНИТЕЛЯ възнаграждение в размер, при условия и в срокове, съгласно настоящия договор.  
5.2. Своевременно да извести Изпълнителя за възникнала нужда от ремонт, като при това посочва и типа на агрегата, подлежащ на ремонт.
5.3. Да извърши за собствена сметка разглобяването и монтажа на електродвигателите /текстът е приложим за ОП1 и ОП2/ю.

5.5. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

6. ИЗПЪЛНИТЕЛЯТ има право:

6.1. Да получи уговореното възнаграждение при условията и в сроковете, посочени в настоящия договор.

6.2. Да иска от ВЪЗЛОЖИТЕЛЯ необходимото съдействие за осъществяване на работата по договора. 

7.ИЗПЪЛНИТЕЛЯТ е длъжен: 

7.1. Да изпълни поръчката качествено в съответствие с предложението в офертата му, включително техническото предложение, което е неразделна част от настоящия договор.
7.2.Да изпълни поръчките в следните срокове:

а.)................. работни дни от момента на постъпване на заявката /не-повече от 10 работни дни за ОП1 и ОП2; не-повече от 60 работни дни за ОП3/;

7.3.Изпълнителят определя следните гаранционни срокове за извършваните услуги:……………(словом:…………………..)  месеца от датата на предаване на изделието с протокол, подписан от двете страни /не по-малко от 12 месеца/.


7.4.В срок до …… работни дни, изпълнителят извършва за своя сметка повторни ремонти на двигатели (агрегати), дали дефект в гаранционния срок. /не-повече от 10 работни дни за ОП1 и ОП2; не-повече от 60 работни дни за ОП3/
7.2. Да осигурява достъп и възможност за проверки и контрол от ВЪЗЛОЖИТЕЛЯ и  държавните органи.
7.3. При изпълнението на дейността да спазва всички изисквания на действащото законодателство,  както и всички действащи нормативни изисквания за безопасност на труда.

7.4. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

7.5. В случай, че ИЗПЪЛНИТЕЛЯТ в офертата си е посочил подизпълнители, да сключи договор/договори за подизпълнение и да предостави оригинален екземпляр на ВЪЗЛОЖИТЕЛЯ в срок от три дни от сключване на настоящия договор.
V. ГАРАНЦИЯ ЗА ИЗПЪЛНЕНИЕ
8. ВЪЗЛОЖИТЕЛЯТ не изисква предоставяне на гаранция за изпълнение на договора.

VI. ПРЕДАВАНЕ И ПРИЕМАНЕ ЗА ИЗПЪЛНЕНИЕТО
9.1.Изпълнителят осигурява лице за контакт и телефон, на който да бъдат приемани поръчките.

9.2. Приемането на работата по т.1.1. се извършва от определени от страна на ВЪЗЛОЖИТЕЛЯ и на ИЗПЪЛНИТЕЛЯ лица.

9.3. Приемането и предаването на отремонтирания двигател (агрегат) се придружава с подписан от двете страни приемо-предавателен протокол и сертификати за оценка съответствието на използваните в ремонта резервни части и бобинажен проводник или аналогични документи доказващи качеството на влаганите материали и съответствието им с утвърдени за съответните изделия стандарти;
   9.4.Заедно с отремонтирания статор, Изпълнителят предава на Възложителя и отпадналия при ремонта меден проводник, което се отразява в приемо-предавателния протокол (за обособените позиции за които е приложимо).

9.5. Когато ИЗПЪЛНИТЕЛЯТ е сключил договор/договори с подизпълнител/и, работата се приема от ВЪЗЛОЖИТЕЛЯ с подписване на протокол от него, от ИЗПЪЛНИТЕЛЯ и от подизпълнителя.

VIІ. НЕУСТОЙКИ
10.1.Ако Изпълнителят не изпълни задълженията си по договора или част от тях, то той дължи на Възложителя неустойка в размер на 0,5% от стойността на дължимите ремонти за всеки работен ден забавяне, но не повече от 10%. Сумата се удържа от ВЪЗЛОЖИТЕЛЯ при изплащането на съответната цена.

10.2. Изплащането на неустойката не лишава изправната страна от правото да търси реално изпълнение и обезщетение за претърпяните вреди.
VІIІ. НЕПРЕДВИДЕНИ ОБСТОЯТЕЛСТВА 

11.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

11.2. В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.

11.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 2 (два) дни от настъпването на непреодолимата сила. При неуведомяване се дължи обезщетение за настъпилите от това вреди.

11.4.Докато трае непреодолимата сила, изпълнението на задълженията на страните и на свързаните с тях насрещни задължения се спира.
ІХ.. ПРЕКРАТЯВАНЕ НА ДОГОВОРА

12.1. Настоящият договор се прекратява:

12.1.1. С изтичане на срока по т. 3.1или при достигане на общия праг от 66 000 лв.;

12.1.2. По взаимно съгласие между страните, изразено в писмена форма;

12.1.3. При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;

12.1.4. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

12.1.5. С окончателното му изпълнение;

12.1.6. По реда на чл. 43, ал. 4 от Закона за обществените поръчки;

12.1.7. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

12.1.8. Поради непреодолима сила изпълнението на договора се преустанови за повече от 60 /шестдесет/ дни.

12.1.9. Прекратяването на договора не е основание за неплащане на всички дължими от ВЪЗЛОЖИТЕЛЯ суми за извършени доставки.
12.2. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

12.2.1. забави изпълнението на някое от задълженията си по договора с повече от 10 работни дни;

12.2.2. Не отстрани в разумен срок, определен от ВЪЗЛОЖИТЕЛЯ, констатирани недостатъци;

12.2.3. Не изпълнява точно някое от задълженията си по договора;

12.2.4. Използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

12.2.5. Бъде обявен в несъстоятелност или когато е в производство по несъстоятелност или ликвидация.

12.3. ВЪЗЛОЖИТЕЛЯТ може по своя преценка да прекрати договора едностранно с 30 дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

12.4..Ако която и да е от страните не спази задължението си да не разкрива пред трети страни информацията, разменена по време на изпълнението на договора, то другата страна е в правото си да поиска прекратяването му с 30 дневно писменно предизвестие. 

Х. ЗАКЛЮЧИТЕЛНИ РАЗПОРЕДБИ
13.Страните по настоящия договор следва да отправят всички съобщения и уведомления помежду си в писмена форма.
14. Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.

15. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

16. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

17. Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.

18. За всички неуредени в този договор въпроси се прилагат разпоредбите на действащото законодателство.

19. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.

20. Страните, се задължават да не разкриват пред трети страни информацията, разменена по време на изпълнението на договора до три години след прекратяването му..

21.Ако някоя от страните не спази задължението си по предходната точка, другата страна е в правото си да поиска прекратяване  на Договора.  

22.Информация може да бъде предоставяна от някоя от страните при  изрично писмено съгласие на другата страна, дадено предварително или ако предоставянето й се изисква от закон, подзаконов нормативен акт, контролен орган или във връзка със съдебно или регулативно производство.
Неразделна част от настоящия договор са:

1. Ценовото предложение на изпълнителя.

2. Техническото предложение за изпълнителя. 
3.Техническата спецификация.
Преди сключването му се прилагат изискуемите документи по чл.101е, ал.2 от ЗОП.

Настоящият договор се сключи в два еднообразни екземпляра - по един за всяка от страните
*Пояснение към т.3: 

1.Документи, издадени от компетентен орган, за удостоверяване липсата на обстоятелствата по чл. 47, ал. 1, т. 1, освен когато законодателството на държавата, в която е установен, предвижда включването на някое от тези обстоятелства в публичен регистър или предоставянето им служебно на възложителя, и 

2. декларации за липсата на обстоятелствата по чл. 47, ал. 5.

Настоящият договор се сключи в два еднообразни екземпляра - по един за всяка от страните.

ВЪЗЛОЖИТЕЛ:




ИЗПЪЛНИТЕЛ:

.................................




.....................................

(инж.Васил Боранов)




 (име, подпис, печат)

АДВОКАТ:

………………………..

(Константин Стоилов)

